b'\n_START_ARTICLE_\nLietuvos baud\xc5\xbeiamoji teis\xc4\x97\n_START_PARAGRAPH_\nLietuvos baud\xc5\xbeiamoji teis\xc4\x97 - Lietuvos teis\xc4\x97s \xc5\xa1aka; visuma teis\xc4\x97s norm\xc5\xb3, reguliuojan\xc4\x8di\xc5\xb3 baud\xc5\xbeiamuosius teisinius santykius Lietuvoje ir Lietuvos pilie\xc4\x8di\xc5\xb3 at\xc5\xbevilgiu._NEWLINE_Pagrindinis Lietuvos baud\xc5\xbeiamosios teis\xc4\x97s \xc5\xa1altinis yra kodifikuotas baud\xc5\xbeiamasis \xc4\xafstatymas - Lietuvos baud\xc5\xbeiamasis kodeksas, 1996 m. Vyriausyb\xc4\x97s pateiktas Seimui svarstyti, o priimtas Seimo 2000 m. rugs\xc4\x97jo 26 d. \xc4\xafstatymu (tuo pa\xc4\x8diu \xc4\xafstatymu patvirtinti ir Baud\xc5\xbeiamojo proceso kodeksas bei Bausmi\xc5\xb3 vykdymo kodeksas). \xc4\xaesigaliojo 2003 m. gegu\xc5\xbe\xc4\x97s 1 d.\n_START_SECTION_\nIstorija\n_START_PARAGRAPH_\nLDK Statutuose (Pirmajame - 1529 m., Antrajame - 1566 m. ir Tre\xc4\x8diajame - 1588 m.) buvo \xc4\xaftvirtintos nusikaltim\xc5\xb3 sud\xc4\x97tys, reglamentuojama teisin\xc4\x97 atsakomyb\xc4\x97 u\xc5\xbe jas. Po Lietuvos nepriklausomyb\xc4\x97s paskelbimo 1918 m. Lietuvos Valstyb\xc4\x97s Tarybos Prezidiumo 1919 m. sausio 16 d. priimtu Laikinuoju Lietuvos teism\xc5\xb3 ir j\xc5\xb3 darbo sutvarkymo \xc4\xafstatymu recepuotas 1903 m. Rusijos baud\xc5\xbeiamasis statutas. 1940 m. Soviet\xc5\xb3 S\xc4\x85jungai okupavus Lietuv\xc4\x85, Respublikos teritorijoje buvo \xc4\xafvestas galioti RSFSR baud\xc5\xbeiamasis kodeksas. 1990 m. kovo 11 d. atk\xc5\xabrus Lietuvos nepriklausomyb\xc4\x99, buvo paliktas galioti soviet\xc5\xb3 okupacijos laikotarpiu priimtas Lietuvos TSR baud\xc5\xbeiamasis kodeksas, daug kart\xc5\xb3 keistas ir papildytas.'